cyanic-selkie/wikianc huggingface dataset:
Hülegü Khan
Hülegü se leër het die suidwestelike deel van die Mongoolse Ryk geweldig uitgebrei en die Il-khanaat van Persië, ’n voorloperstaat van die hedendaagse Iran, gestig. Onder sy leierskap het die Mongole die middelpunt van Islamitiese mag, Bagdad, in 1258 vernietig, Damaskus verswak en ’n verskuiwing van Islamitiese invloed na die Mamelukke in Egipte veroorsaak. Tydens sy bewind het Iranse geskiedkundiges in Persies begin skryf eerder as in Arabies.
Lenín Moreno
Lenín Boltaire Moreno Garcés (Spaans: [leˈnim bolˈtajɾe moˈɾeno ɣaɾˈses]; * 19 Maart 1953 in Nuevo Rockefuente, Ecuador) is sedert 24 Mei 2017 die president van Ecuador. Hy is ook die leier van die sosialistiese party Alianza PAIS (AP). Sy termyn eindig 23 Mei 2021 en word dan opgevolg deur Guillermo Lasso.
Heuningblom
Die blare is giftig en aftreksels van M. major is reeds in die tyd van die VOC gebruik vir die skoonmaak van swere en veral as haarwasmiddel, omrede dit kopluise doodgemaak het.
Dit is 'n struik en dit het groot grys blare en donkerrooi of pers blomme.
Lenín Moreno
Moreno is in 1998 in 'n roofpoging geskiet en het daarna 'n rolstoel gebruik. Vanweë sy voorspraak vir mense met gestremdhede is hy benoem vir die Nobelprys vir Vrede in 2012. Volgens die New York Times het Moreno, toe hy op 24 Mei 2017 sy amp aanvaar, die wêreld se enigste dienende staatshoof geword wat 'n rolstoel gebruik het.
Susan Blackwell
Susan Blackwell is 'n Amerikaanse skryfster, aktrise, en komponis. Sy is bekend vir haar rolle in die rolprente Margin Call (2011) en The Comedian (2016), en in die televisiereekse Side by Side by Susan Blackwell (2009) en Master of None (2015).
Carter DeHaven
Carter DeHaven (5 Oktober 1886 – 20 Julie 1977) was 'n Amerikaanse akteur, regisseur, en skrywer. Hy was bekend vir sy rolle in die rolprente Timothy Dobbs, That's Me (1916), Marry the Poor Girl (1921), Modern Times (1936), en The Great Dictator (1940).
Ann Eleonora Jørgensen
Ann Eleonora Jørgensen (gebore 16 Oktober 1965) is 'n Deense aktrise. Sy is bekend vir haar rolle in die rolprente Italian for Beginners (2000) en In Your Hands (2004), en in die televisiereekse Forbrydelsen (2007) en Ride Upon the Storm (2017).
Griekwaland (kiesafdeling)
Griekwaland was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Guillermo Lasso
Guillermo Alberto Santiago Lasso Mendoza (16 November 1955 in Guayaquil, Ecuador) sal van 24 Mei 2021 as president van Ecuador dien. Hy is die leier van die konserwatiewe Creando Oportunidades (CREO) en was 'n minister van ekonomie.
Fred Thomson
Fred Thomson (26 Februarie 1890 – 25 Desember 1928) was 'n Amerikaanse akteur. Hy was bekend vir sy rolle in die rolprente Thundering Hoofs (1924), A Regular Scout (1926), Jesse James (1927), en Kit Carson (1928).
Françoise Waquet
Françoise Waquet, gebore Point, is 'n Franse geskiedkundige.
Lewensloop
Waquet is onderrig aan die Molière middelbare skool (lycée) in Parys.
Loopbaan
As paleografiese argivaris handel Françoise Waquet se verhandeling (1977) rondom die École nationale des chartes en die koninklike feeste tydens die Franse restourasietydperk. Daarna ondersoek sy in haar proefskrif die betrekkinge tussen Franse en Italiaanse wetenskaplikes.
Satoshi Tsunami
Satoshi Tsunami (gebore 14 Augustus 1961) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Françoise Waquet
Loopbaan
As direktrise van die Centre national de la recherche scientifique (CNRS) ondersoek sy ook die geselligheid (sociabilité) onder wetenskaplikes binne die Res publica literaria (Republiek van die Geleerdes, Geleerdesrepubliek of geleerde republiek) en intellektuele kringe. Sy spits haar veral toe op die kommunikasie binne hierdie omgewing, die tale wat gebruik is en die belang van die mondelinge oordrag.
Sy het ook die CNRS-silwermedalje ontvang.
Harrismith (kiesafdeling)
Harrismith was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Heidelberg (kiesafdeling)
Heidelberg, in Transvaal, was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Rosie Perez
Rosie Perez (gebore 6 September 1964) is 'n Amerikaanse aktrise en regisseuse. Sy is bekend vir haar rolle in die rolprente White Men Can't Jump (1992), Fearless (1993), Untamed Heart (1993), en The Road to El Dorado (2000).
Tony Kushner
Hy ontvang die Pulitzerprys vir Drama in 1993 vir sy toneelstuk Angels in America. Hy het die draaiboek vir die 2005 rolprent Munich saam met Eric Roth geskryf, en het alleen ook die draaiboek vir Lincoln (2012) geskryf.
Kushner het in 2013 die National Medal of Arts van President Barack Obama ontvang.
Anheuser-Busch InBev
Anheuser-Busch InBev SA/NV (AB InBev), 'n multinasionale maatskappy, is die wêreld se grootste bierprodusent.
Dit vervaardig meer as 200 biermerke waaronder die wêreld se bekendste biere, naamlik Budweiser, Stella Artois en Corona. Ander bekende biere wat deur die firma gebrou word is Aguila, Beck’s, Bogota, Contender, Brahma, Castle, Hoegaarden, Jupiler, Leffe, Hertog Jan, Oranjeboom, Dommelsch, Bud Light, Harbin en Hasseröder.
AB InBev is in 1977 gestig met sy hoofkantoor in Leuven, België. Die firma is gevorm deur die samesmelting van Interbrew van België, AmBev van Brasilië en Anheuser-Busch van die Verenigde State. In Oktober 2016 het die Suid-Afrikaanse maatskappy SAB Miller (Suid-Afrikaanse Brouerye/SABMiller) daarby aangesluit. Wêreldwyd het die groot onderneming 182 915 werknemers in 25 lande in diens.
Die aandele in AB InBev word op die beurse van België, Meksiko, Suid-Afrika en New York verhandel. Dit is die grootste firma wat sy aandele op die Johannesburgse aandelebeurs noteer.
Callyspongia tubulifera
Callyspongia tubulifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1897 deur Lindgren.
Musiekinstrument
'n Musiekinstrument is 'n toestel bedoel om musiek mee te maak. Musiekinstrumente kan uit verskillende materiale soos hout, koper, glas ens. bestaan. Musiekinstrumente is 'n baie goeie manier om jou selfbeeld en gehue te versterk.
Musikologies kan musiekinstrumente ingedeel word met behulp van hoe die klank voortgebring word:
Hamilton, Nieu-Seeland
Hamilton (Māori: Kirikiriroa) is Nieu-Seeland se vierde grootste metropolitaanse gebied. Dit is in die Waikato-distrik (Noordeiland) omtrent een-en-'n-halfuur se ry suid van Auckland geleë. 'n Groep van 3 000 Suid-Afrikaners woon hier en het selfs hul eie kerk wat sterk staan.
Turkiese tale
[[Lêer:Map-TurkicLanguages.png|duimnael|links|Lande en outonome deelgebiede waar Turkiese tale amptelike status geniet of deur die meerderheid gepraat word:
Hamilton, Nieu-Seeland
Hamilton is 'n binnelandse stad op die Noordeiland van Nieu-Seeland. Dit is geleë aan die oewer van die Waikatorivier en is die mees bevolkte stad van die Waikato-streek. Met 'n territoriale bevolking van 179 900, is dit die land se vierde mees bevolkte stad. Hamilton is deel van die breër Hamilton Stedelike Gebied, wat ook die nabygeleë dorpe Ngāruawāhia, Te Awamutu en Cambridge insluit. Hamilton is in 2020 bekroon met die titel van die mooiste groot stad in Nieu-Seeland.
Turkiese tale
]] Die Turkiese tale is ’n taalfamilie van minstens 35 tale wat deur Turkse volke van Suidoos-Europa en die Middellandse See-gebied tot Siberië en Wes-China gepraat word, en daar is voorgestel dat dit saam met Mongoolse, Toengoesiese en Japannese tale, Koreaans asook Ainoe deel van die omstrede Altaïese taalfamilie uitmaak. Dié taalfamilie bestaan uit ses groepe, naamlik die Suidwestelike (Ogoesies), Suidoostelike (Karloek/Oeigoer), Khalaj, Noordwestelike (Kiptsjak), Tsjoewasjies (Oghoer) en Noordoostelike (Siberiese Turkiese tale). Soms word die Turkiese tale ook in twee takke verdeel: Bolgar en Algemene Turkiese tale.
Hamilton, Nieu-Seeland
Hamilton beslaan 'n oppervlak van 110,37 km2 en het 'n geskatte inwonertal van 179 900 in Junie 2022 gehad.
Turkiese tale
Sprekers en eienskappe
Turkiese tale word deur sowat 170 miljoen mense as moedertaal gepraat, en daar is altesaam meer as 200 miljoen sprekers. Die Turkiese taal met die meeste sprekers is Turks, wat hoofsaaklik in Anatolië en die Balkan gepraat word. Die moedertaalsprekers van dié streke maak 40% van alle sprekers van Turkiese tale uit.
Europese windswael
Die Europese windswael (Apus apus) is 'n algemene trekvoël en kom dikwels in groot swerms voor. Hierdie swaeltjies kan tot nege maande aaneen vlieg en stop net om nes te maak. Hulle kan ook eet en slaap terwyl hulle vlieg. in Engels staan die voël as die Common swift bekend.
Turkiese tale
Sprekers en eienskappe
Kenmerkende eienskappe van die Turkiese tale soos klinkerharmonie, saamklewing en die gebrek aan taalkundige geslag, word in al die tale aangetref. Sprekers van die verskillende Ogoesiese tale kan mekaar ook redelik goed verstaan; dit sluit in Turks, Azerbeidjans, Turkmeens en Krim-Tataars.
Hamilton, Nieu-Seeland
Die gebied wat nou deur die stad gedek word, was oorspronklik die terrein van verskeie Māori-dorpies, insluitend Kirikiriroa, waarvandaan die stad sy Māori-naam kry. Teen die tyd dat Engelse setlaars aangekom het, is die meeste van hierdie dorpies, wat langs die Waikatorivier geleë is, verlate gelaat as gevolg van die inval van Waikato en grondbeslaglegging deur die kroon.
Europese windswael
Voorkoms
Die voël is 17 cm lank en 30 - 44 g groot.
Hamilton, Nieu-Seeland
Hamilton, wat aanvanklik 'n landboudienssentrum was, het nou 'n diverse ekonomie en is die derde vinnigsgroeiende stedelike gebied in Nieu-Seeland, na Pukekohe en Auckland. Hamilton Gardens is die streek se gewildste toeriste-aantreklikheid. Onderwys en navorsing en ontwikkeling speel 'n belangrike rol in Hamilton se ekonomie, aangesien die stad die tuiste is van ongeveer 40 000 tersiêre studente en 1 000 PhD-gekwalifiseerde wetenskaplikes.
Naam
Die nedersetting is deur kolonel William Moule genoem na kaptein John Fane Charles Hamilton, die bevelvoerder van HMS Esk, wat in die slag van Gate Pā, Tauranga, gesneuwel het. Op 10 Maart 2013 is 'n standbeeld van kaptein Hamilton deur die Gallagher-groep aan die stad geskenk; 'n gebaar wat sedertdien deur sommige as omstrede beskou word. Op 12 Junie 2020 het die Hamilton-stadsraad die standbeeld op versoek van die plaaslike Māori iwi Waikato Tainui verwyder. Die verwydering van die standbeeld is gekoppel aan oproepe vir die verwydering van standbeelde van figure wat met kolonialisme en rassisme in Nieu-Seeland en die wêreld geassosieer word, wat deur die betogings wat verband hou met die moord op George Floyd aangewakker is. 'n Plaaslike Māori-ouderling Taitimu Maipi, wat die standbeeld in 2018 gevandaliseer het, het ook gevra dat die stad herdoop word na Kirikiriroa, sy oorspronklike Māori-naam.
Geskiedenis
Die gebied wat nou deur die stad gedek word, was oorspronklik die terrein van verskeie Māori-dorpies, insluitend Te Parapara, Pukete, Miropiko en Kirikiriroa ("lang stuk gruis"), waaruit die stad sy Māori-naam ontleen het. Plaaslike Māori was die teiken van strooptogte deur Ngāpuhi tydens die Musket-oorloë, en verskeie pā-terreine uit hierdie tydperk kan steeds langs die Waikatorivier gevind word. In Desember 2011 is verskeie rua- of voedselbergingsputte naby die Waikatorivieroewer, naby die Waikato-museum, gevind.
In 1822 is Kirikiriroa Pa kortstondig verlaat om die Musket-oorloë te ontsnap. Teen die 1830's was Ngati Wairere se hoof-pā egter Kirikiriroa, waar die sendelinge, wat op daardie stadium aangekom het, geskat het 200 mense permanent gewoon het. ’n Kapel en huis is by Kirikiriroa gebou vir besoekende geestelikes, vermoedelik nadat Benjamin Ashwell sy sending naby Taupiri gevestig het.
Landdros Gorst, het beraam dat Kirikiriroa 'n bevolking van ongeveer 78 gehad het voor die inval van Waikato via die Waikato-oorloë van 1863–64. Die regering het geraam dat die Waikato-gebied terselfdertyd 'n Māori-bevolking van 3 400 gehad het. Na die oorlog in die Waikato is groot gebiede grond (1,2 miljoen hektaar), insluitend die gebied van die huidige stad Hamilton, deur die Kroon verkry onder die New Zealand Settlements Act 1863. Op 10 Augustus 1864 het die regering vir tenders geadverteer om 10 hutte en 'n hospitaal by Kirikiriroa te bou.
Hamilton is beset deur die 4de regiment van die Waikato Militia. Die 1ste regiment was by Tauranga, die 2de by Pirongia, die 3de by Cambridge en die 4de by Kirikiriroa. The settlement was founded on 24 August 1864. Die nedersetting is op 24 Augustus 1864 gestig. Baie van die soldate/setlaars wat na die 1863-oorlog wou boer, het in 1868 hul grond verlaat weens die swak gehalte daarvan. Baie van die land was moerasagtig of onder water. In 1868 het Hamilton se bevolking, wat in 1864 ongeveer 1 000 was, tot 300 gedaal toe die boere weg is. Op 22 Desember 1875 het die eerste steenwerke in Hamilton geopen.
Die pad vanaf Auckland het Hamilton in 1867 bereik en die spoorlyn in Desember 1877. Dieselfde maand het die dorpe Hamilton-Wes en Hamilton-Oos saamgesmelt onder 'n enkele stadsraad. Die eerste verkeersbrug tussen Hamilton-Wes en Hamilton-Oos, bekend as die Uniebrug, is in 1879 geopen. Dit is in 1910 deur die Victoria-brug vervang.
Brakspruit (Noordwes, lat -26,70, long 26,58)
Die Brakspruit is 'n takrivier van die Skoonspruit in die Noordwesprovinsie van Suid-Afrika. Dit is 'n voorloper van die Vaal- en Oranjeriviere.
Hamilton, Nieu-Seeland
Geskiedenis
In die laat-19de eeu was die gebiede van Te Rapa en Pukete belangrike plekke vir die handel in kauri-gom van die laat 19de/vroeë 20ste eeue, aangesien dit van die mees suidelike plekke was waar gom gevind kon word.
Die stad is naby die mees suidelike bevaarbare bereik (deur die setlaars se stoombote) van die Waikatorivier, te midde van Nieu-Seeland se rykste en nou vrugbare landbougrond wat eens grootliks Raupo- en Kahikatea-moeras was. Beale Cottage is 'n 1872 gelysde gebou in Hamilton-Oos.
Kontemporêre geskiedenis
Hamilton Central, aan die Waikatorivier, is 'n bedrywige kleinhandelgebied. Die vermaaklikheidsarea is redelik lewendig as gevolg van die groot studentebevolking. Die Lonely Planet-gids van 2008 verklaar dat "langs die stad se hoofstraat 'n gesofistikeerde en lewendige stuk kroeë en eetplekke opgeskiet het, wat oor naweke ten minste Auckland se Viaduct-hawe leweloos sou laat lyk". Baie van die stad se plekke en besienswaardighede is in die ou stadsgordel geleë, insluitend Hamilton Gardens, Waikato Stadium, Seddon Park en die Hamilton Lake Domain.
Vanaf 2016 groei die stad steeds vinnig. Ontwikkeling is gefokus op die noordelike punt van die stad, hoewel die raad in 2012 'n besluit geneem het om die stad se groei te balanseer deur 'n stedelike ontwikkeling na die suide goed te keur. Verkeersopeenhopings neem toe as gevolg van bevolkingsgroei, alhoewel die raad talle padontwikkelingsprojekte aangepak het om te probeer byhou met die vinnige groei. Staatshoofweg 1 loop deur die westelike en suidelike voorstede en het 'n groot aansluiting met Staatshoofweg 3 suid van die middestad, wat bydra tot opeenhoping. Die Hamilton Stadsraad bou 'n 2/4-baan arteriële pad, Wairere Drive, deur die noordelike en oostelike voorstede as 'n 25 km voorstedelike ringweg met Staatshoofweg 1, terwyl die Nieu-Seelandse Vervoeragentskap beplan om die Hamilton-gedeelte van die Waikato-snelweg teen 2019 te voltooi, wat die opeenhoping verlig wat Staatshoofweg 1 uit die stad neem en dit na die ooste omseil.
Die vinnige groei van Hamilton het die newe-effekte van stedelike verspreiding meegebring, veral in die Rototuna-gebied. Verdere ontwikkeling word in die Rototuna- en Peacocke-voorstede beplan. Daar was aansienlike ontwikkeling van leefstylblokke langs die Hamilton Stadsgebied, veral Tamahere en Matangi.
Geografie
Ná die uitbarsting het die Taupō-meer tot ongeveer 145 meter gestyg bokant die huidige meer. Die asdam is hierna geërodeer en die meer het vinnig met sowat 75 meter geval, wat massiewe vloede veroorsaak het. Die as wat hulle gedra het, het die hoof-Hinuera-oppervlak gevorm tot 'n alluviale waaier van vulkaniese as, wat noord van Hamilton strek en ongeveer 60 meter van Karapiro daal. Die Waikato het sy koers verander van omstreeks daardie tyd om in die see by die Teems te vloei, moontlik net omdat sediment opgebou het.
Karoo-kruidjie-roer-my-nie
Dit is 'n struik wat vinnig groei en wat aromatiese blare het. Die klokvormige blomme is helderrooi met swart kolle aan die hals. Hulle trek voëls soos suikerbekkies aan.
Hamilton, Nieu-Seeland
Geografie
Die veenmere en moerasse het ook omtrent daardie tyd gevorm; radiokoolstofdatering gee maksimum ouderdomme van 22,5 tot 17 ka. As gevolg van 'n ystydperk was plantegroei stadig om uit die as te herstel, sodat duine tot 25 meter bo die plaaslike Hinuera-oppervlak gevorm het. Die huidige Waikato-vallei het teen ongeveer 12 ka in die puin gesny, en is verder verander deur die Hatepe-uitbarsting in 181 n.C., toe die Taupō-meer se vlak weer met 34 meter gedaal het.
Voorstede
Beerescourt; Bader; Crawshaw; Deanwell; Dinsdale; Fitzroy; Forest Lake; Frankton; Glenview; Grandview Heights; Hamilton Central; Hamilton North; Hamilton West; Livingstone; Maeroa; Melville; Nawton; Peacocke; Pukete; Rotokauri; St Andrews; Stonebridge; Te Rapa; Temple View; Thornton; Western Heights; Whitiora.
Ashmore; Callum Brae; Chartwell; Chedworth Park; Claudelands; Enderley; Fairfield; Fairview Downs; Flagstaff; Hamilton East; Harrowfield; Hillcrest; Huntington; Magellan Rise; Queenwood; Ruakura; Riverlea; Rototuna; Silverdale; Somerset Heights; St James Park; St Petersburg.
Cambridge; Te Awamutu; Ngāruawāhia; Taupiri; Horotiu; Horsham Downs; Huntly; Gordonton; Ōhaupō; Ngāhinapōuri; Te Kowhai; Whatawhata; Tamahere; Matangi; Tauwhare; Rukuhia; Kihikihi.
Sportgasheer
Hamilton was een van die Nieu-Seelandse gasheerstede tydens die Rugbywêreldbeker 1987, Krieketwêreldbeker 1992, Rugbywêreldbeker 2011 en Krieketwêreldbeker 2015.
Brakspruit (Mooirivier)
Die Brakspruit is 'n spruit tussen Potchefstroom en Stilfontein in Noordwes in Suid-Afrika. Dit is 'n klein sytak van die Mooirivier wat in die Vaalrivier uitmond.
Otto-siklus
Die vierslagsiklus (of Otto-siklus) van 'n binnebrandenjin is die enjinsiklus wat mees algemeen vir voertuig en ander nywerheidsdoeleindes aangewend word (motors en vragmotors, kragopwekkers, ens.). Dit is deur die Franse ingenieur, Alphonse Beau de Rochas in 1862 voorgestel en onafhanklik deur die Duitse ingenieur Nikolaus Otto in 1876. Die vierslagsiklus is meer brandstofdoeltreffend en brand skoner as die tweeslagsiklus, maar vereis heelwat meer bewegende dele en kundigheid tydens die vervaardiging daarvan. Verder word dit makliker vervaardig in veelsilindersamestellings as die tweeslagsiklus, wat dit nuttig maak vir hoë werkverrigtingstoepassings. Die Wankelenjin het vier soortgelyke fases maar dit is 'n roterende verbrandingsmotor en nie 'n resiprokerende enjin soos met die vierslagsiklus nie. <br style="clear:both;" /> framed|regs|Vierslagsiklus (of Otto-siklus)
Die Otto-siklus word gekenmerk deur die vier slae of reglynige bewegings beurtelings op- en afwaarts van 'n suier in 'n silinder.
200px|Boonste middelpunt, voordat siklus begin 200px|1 - Inlaatslag 200px|2 - Kompressieslag
Beginposisie, inlaatslag en kompressieslag.
Die brandstof-lugmengsel word dan ontsteek, gewoonlik deur 'n vonkprop vir 'n petrol- of Otto-siklus-enjin naby die boonste middelpunt van die kompressieslag. Die gevolglike uitsetting van die brandende gasse dwing die suier na onder vir die derde (krag) slag en die vierde opwaartse (uitlaat) slag forseer die verbruikte uitlaatgasse uit die silinder deur die oop uitlaatklep of -kleppe deur die uitlaatpoort.
200px|Brandstof ontsteek 200px|3 - Kragslag 200px|4 - Uitlaatslag
Ontsteking van brandstof, kragslag en uitlaatslag.
Kleindennesuikerbos
Die kleindennesuikerbos (Protea aristata) is 'n blomdraende struik wat aan die bekende Protea-genus behoort. Die plant is endemies aan Suid-Afrika. Dit kom in die Klein-Swartberge tussen Buffelspoort en Seweweekspoort voor. Die spesie groei regop en kan tot 2.5 m in hoog word en blom van Oktober tot Februarie met die hoogtepunt in Desember.
Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant word as seldsaam beskou.
In Engels staan dit as die Ladismith sugarbush bekend.
Galery
<Gallery> Protea aristata (Ladismith sugarbush) (5280177829).jpg ProteaAristata.jpg Protea aristata inflorescences.jpg Protea aristata (Ladismith sugarbush) (5280794130).jpg </Gallery>
FSV Wacker 03 Gotha
FSV Wacker 03 Gotha is 'n sokkerklub uit Gotha in die deelstaat Thüringen in Duitsland.
Na die Tweede Wêreldoorlog is die klub as SG Gotha heropgerig en is kort daarna herdoop na SG Vorwärts Gotha. Vanaf 1950 het die klub die naam BSG Motor Gotha aangeneem en die volgende 40 jaar in die laer ligas van Oos-Duitsland deurgebring.
Na die Hereniging van Duitsland in 1990 het die klub sy naam verander na SV Motor Gotha voordat die oorspronklike naam SV Wacker Gotha weer in 1993 aangeneem is. Die klub het in 2001 die eerste keer die Oberliga gehaal. In 2003 het die sokkerafdeling weggebreek om 'n onafhanklike klub vorm onder die huidige naam.
John van de Ruit
John Howard van de Ruit (Durban, 20 April 1975) is 'n Suid-Afrikaanse akteur en skrywer.
Hy het aan die Universiteit van Natal gestudeer.
Heilbron (kiesafdeling)
Heilbron in die Vrystaat was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
John Dehner
John Dehner (23 November 1915 – 4 Februarie 1992) was 'n Amerikaanse akteur. Hy was bekend vir sy rolle in die rolprente Scaramouche (1952), The Day of the Dolphin (1973), Airplane II: The Sequel (1982), en The Right Stuff (1983).
Alan Scarfe
Alan Scarfe (gebore 8 Junie 1946) is 'n Engelse akteur. Hy is bekend vir sy rolle in die rolprente Double Impact (1991) en Lethal Weapon 3 (1992), en in die televisiereekse Andromeda (2000) en Kingdom Hospital (2004).
WinSCP
WinSCP is 'n grafiese, oopbron, Secure Shell en File Transfer Protocol-kliënt vir Microsoft Windows. Die ouer SCP-protokol word ook ondersteun. Die hooffunksie van die program is om lêers veilige tussen 'n lokale en 'n eksterne rekenaar te kopieer.
Joan Baez
Joan Chandos Baez is 'n Amerikaanse folksanger en liedjieskrywer. Sy het bekend geraak om haar hoogs individuele vokale styl.
Baez is gebore op 9 Januarie 1941. Sy is 'n sopraan met 'n omvang van drie oktawe en 'n kenmerkende vibrato. Baie van haar liedjies handel oor maatskaplike vraagstukke.
Haar bekendste treffers is "Diamonds and Rust" en "The night they drove old Dixie down" uit die jare sewentig. Ander treffers sluit "Sweet Sir Calahad" en "Joe Hill" in wat sy bekendgemaak het tydens die Woodstock-fees van 1969. Haar verhouding met Bob Dylan en haar liefde vir aktivisme op gebiede soos niegeweld, burger- en menseregte en die omgewing het haar verder bekendgemaak. Haar beste prestasie op die treffersparade was "The night they drove old Dixie down" wat nommer drie in die Verenigde State van Amerika en nommer ses in die Verenigde Koninkryk was.
Baez tree al die afgelope sowat vyftig jaar op en het meer as dertig albums uitgereik, wat opnames in meer as agt tale insluit. Sy word steeds as folksanger beskou, hoewel haar styl sedert die sestigerjare aansienlik verander het. Tans is haar musiek 'n versmelting van alles van rock en pop tot country en gospel. Baez is 'n puik interpreteerder van ander mense se musiek, onder meer dié van die Beatles, Jackson Brown, Paul Simon, die Rolling Stones, Stevie Wonder en talle ander.
Krapogie
'n Krapogie (Oophytum) is 'n genus van vygies.
Daar is twee spesies wat albei endemies aan Suid-Afrika is:
Albei spesies kom op die Knersvlakte in die sukkulente Karoo voor. Dit is dwergvygies wat net 5 mm in deursnee word, maar hulle blommetjies kan 'n hele heuwelhelling pienk kleur.
Sulaymaniyah
Sulaymaniyah (Koerdies: سلێمانی / Silêmanî, Arabies: السليمانية) is 'n stad in die noordooste van Irak. Die stad het 'n bevolking van 1 500 000 in 2012 gehad en is die vyfde grootste stad van die land ná die hoofstad Bagdad, Basra, Mosoel en Arbil. Sulaymaniyah is geleë net wes van die grens tot Iran en suidoos van Arbil en Mosoel.
Callyspongia vasseli
Callyspongia vasseli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1889 deur Keller.
Bruinwindswael
Die Bruinwindswael (Apus pallidus) is 'n seldsame voël en swerwer wat gewoonlik noord van die ewenaar oorwinter. Die voël is nog net twee keer in Suid-Afrika opgeteken. Die voël is 16 cm lank en 32 - 48 g groot. In Engels staan die voël bekend as die Pallid Swift.
Louisa May Alcott
Louisa May Alcott (29 November 1832 – 6 Maart 1888) was 'n Amerikaanse skrywer van romans en gedigte wat die grootste roem verwerf het vir haar roman Little Women (1868), asook hierdie boek se twee opvolger-romans Little Men (1871) en Jo's Boys (1886).
Oliver Cromwell
Oliver Cromwell (1599–1658) was ’n Engelse militêre en politieke leier wat ten tyde van die Engelse Burgeroorlog die parlementêre weermag teen koning Karel I van Engeland gelei het. Nadat die koning verslaan is, het Cromwell ’n republiek uitgeroep en tot sy dood aan die hoof daarvan gestaan.
Lewensloop
Oliver Cromwell is op 25 April 1599 in Huntingdon in die Koninkryk van Engeland gebore. Hy studeer eers aan die Huntingdon Grammar School en daarna aan die Sidney Sussex Kollege van die Universiteit van Cambridge. Dit was 'n nuwe, klein kollege waar hy oor sy Puriteinse idees kon praat. Sy pa sterf egter in 1617 en hy kon gevolglik nie afstudeer nie.
In 1628 word Cromwell 'n LP en 'n Puritein. Hy het die parlement in hul twis teen die koning ondersteun. Met die uitbreek van die Engelse Burgeroorlog was die koning se weermag sterker en beter voorbereid as die parlement se weermag. Cromwell het die parlementêre soldate help oplei en hulle het kort daarna gevegte begin wen. Die parlement het uiteindelik geseëvier, wat Cromwell in 'n posisie van mag gelaat het.
Ná die koning se teregstelling is 'n republiek, bekend as die Gemenebes van Engeland, uitgeroep. 'n Staatsraad is aangestel om sake te bestuur, met Cromwell as 'n lid daarvan. Sy ware magsbasis was egter in die weermag gesetel.
In 1652 het Cromwell Ierland oorgeneem. Baie geskiedkundiges glo dat Cromwell 'n etniese suiwering teen die Ierse Katolieke uitgevoer het. Cromwell wou hê dat die Ierse Katolieke uit Oos-Ierland na die noordweste moes trek. Volgens sommige geskiedkundiges het Cromwell en sy weermag bloedige slagtings, hongersnood en dreigemente gebruik om die Iere te dwing om te verskuif. Die historikus Frances Stewart sê dat 600 000 Iere (43% van die Ierse bevolking) as gevolg van die beleid gesterf het.
'n Nuwe grondwet, bekend as die Instrument van Regering het Cromwell in 1653 as lewenslange "Lord Protector" (staatshoof en beskermheer) aangestel. Hy het die mag gehad om parlemente aan te stel en te ontbind.
In 1657 het die parlement Cromwell die kroon aangebied. Hy het ses weke oor die aanbod nagedink, maar dit verwerp. Hy is daarna weer seremonieel by Westminster Hall as "Lord Protector" uitgeroep (die keer met groter magte).
Cromwell het vermoedelik malaria gehad, wat hy waarskynlik tydens sy eerste veldtog teen Ierland opgedoen het. Hy is op 3 September 1658 in Whitehall (op die herdenking van sy oorwinnings by Dunbar en Worcester) oorlede.
Cromwell is deur sy seun Richard as Lord Protector opgevolg. Richard het egter nie die ondersteuning van die parlement of die weermag gehad nie en moes in 1659 bedank, wat die protektoraat tot 'n einde gebring het. 'n Jaar later het die parlement Karel II van Engeland (Karel I se seun) as koning aangestel.
Hoopstad (kiesafdeling)
'Hoopstad in die Vrystaat was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Regency-tydperk
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;"> Regency-tydperk
1812 - 1830
George IV as prinsregent
Voorafgegaan deur
Georgiaanse tydperk
Opgevolg deur
Victoriaanse tydperk
Die term Regency-tydperk verwys in die Verenigde Koninkryk na die periode tussen 1811 en 1830 toe die Prins van Wallis as Regent van Engeland benoem is nadat sy vader, koning George III, as gevolg van 'n geestessiekte sy amp as monarg nie meer behoorlik kon uitoefen nie. Met die afsterwe van die koning in 1820 het sy seun hom as George IV opgevolg.
Chronologiese afbakening
Die term Regency word soms gebruik om na 'n wyer historiese tydraam te verwys as slegs die dekade van die prins van Wallis se formele regentskap. So is juis die periode tussen 1795 en 1837 - dus die laat regeringsjare van koning George III asook die regeringstye van sy seuns George IV (as prinsregent en koning) en William IV deur sekere strominge in die Britse boukuns, literatuur, modes, politiek en die kulturele lewe oorheers.
Onderwys
Sekondêre onderwys
Teenswoordig bestaan sekondêre onderwys in die meeste onderwysstelsels van die wêreld uit die tweede fase van formele onderwys wat tydens adolesensie plaasvind. Dit word gekenmerk deur die oorgang van die gewoonlik verpligtende onderwys vir minderjariges na die opsionele, selektiewe tersiêre onderwys of hoëronderwys (bv. universiteite en beroepsopleidingskole vir volwassenes). Die skeiding tussen primêre en sekondêre onderwys verskil van land tot land en soms selfs binne die grense van 'n land, maar die skeiding vind gewoonlik plaas rondom die aanvang van die tienerjare. Die doel van sekondêre onderwys is gewoonlik daarop gemik om voldoende algemene kennis te vestig ter voorbereiding van hoëronderwys of beroepsopleiding.
Regency-tydperk
Chronologiese afbakening
Indien die klem op die verskille tussen die Regency-periode en die 18de eeu val, word die latere Franse Rewolusionêre Oorloë en Napoleontiese Oorloë dikwels by die Regency-periode ingesluit.
Historiese agtergrond
Die tydperk tussen 1812 en 1830 het die oorgang van Georgiaanse weelderigheid na die Victoriaanse periode met al sy gevoelighede gemarkeer. Die nywerheidsomwenteling, wat teen die middel van die 18de eeu begin het, het vir die westelike halfrond 'n tydperk van konstante tegnologiese innovasie en sosiale veranderings ingelui, terwyl dit op politieke gebied in voortgesette oorloë en rewolusionêre fases vasgevang was.
Vir byna die hele eerste helfte van die Regency-tydperk was Engeland en Frankryk in die Napoleontiese Oorloë in 'n bitter stryd gewikkel. In 1815 is Napoléon Bonaparte se pogings om die vasteland van Europa te oorheers in die Slag van Waterloo die finale nekslag toegedien. Die Britse heerskappy oor Indië, die Wes-Indiese eilande en die Persiese Golf is deur vredesooreenkomste bevestig.
Die Verenigde State het daarin geslaag om hul onafhanklikheid gedurende die Regency-tydperk te handhaaf, ondanks die Brits-Amerikaanse Oorlog wat vanaf 1812 twee jaar lank hoofsaaklik met seegevegte langs die Kanadese grens gevoer is. In 1814 is die vrugtelose oorlog met die Vrede van Gent beëeindig, maar die Amerikaanse binnelandse beleid is deur die eerste Seminole-oorlog in 1817 en toenemende politieke verskille oor die kwessie van slawerny oorskadu.
Die Regency-era was die tydperk waarin verskeie Suid-Amerikaanse kolonies, waaronder Mexiko, Brasilië, Venezuela en Chili, hul onafhanklikheid verwerf het. In Spanje het 'n rewolusie tot die herstelling van die grondwet van 1812 gelei. Ná die einde van die Russies-Turkse oorlog in 1829 het Griekeland met die vrede van Adrianopel onafhanklik van Turkye geword.
Vir die Verenigde Koninkryk was die Regency-periode 'n bloeitydperk van kuns en argitektuur, maar die prinsregent is deur sy onderdane allesbehalwe hoog aangeslaan. Hy was 'n man van mooi geaardheid en voortreflike maniere, 'n goeie sanger en tjellis en beskermheer van die kunste. Maar sy neiging tot alkoholisme en speelsug het algemene misnoeë gewek, en onderdane was vinnig moeg vir sy geldverspilling. Terwyl sy swak gesondheidstoestand kommer gewek het, is hy as onbetroubaar geag. Die persoonlike haatgevoelens, wat hy teenoor sy vader, 'n aanhanger van die Tory-party, gekoester het, het hom daartoe gedryf om in die parlement 'n politieke alliansie met die Whig-opposisie te smee.
In 1785 het hy heimlik met Maria Fitzherbert getrou, wel wetende dat die huwelik onwettig was - Fitzherbert was al getroud en Rooms-Katoliek. So het hy steeds daaroor gelieg. In 1795 het hy met prinses Caroline van Brunswyk in die huwelik getree, maar allesbehalwe hartlike liefdesgevoelens vir haar getoon. Nadat die regent se dogter en enigste erfgenaam, prinses Charlotte, ná die geboorte van haar kind gesterf het, het die kwessie van troonopvolging 'n dringende politieke vraagstuk geword.
Hertoë het begin om vinnig met aanvaarbare prinsesse te trou, in 'n poging om self die toekomstige monarg van Engeland te verwek. Die hertog van Kent het as vader van die latere koningin Victoria in sy poging geslaag.
Literatuur en digkuns
Die Regency-periode was 'n bloeitydperk vir skrywers van Romantiese literatuur en digkuns soos Lord Byron, William Blake, William Wordsworth, John Keats, Percy Bysshe Shelley en Jane Austen. Van hierdie digters en skrywers se belangrikste werke het gedurende die Regency-tydperk ontstaan. Die Romantiese beweging, wat sedert die laat 18de eeu sy invloed op die artistieke en intellektuele lewe in Europa laat geld het, het 'n kulturele teengewig teen die maatskaplike, politieke en adellike norme van die Verligting gevorm en was sterk gekant teen rasionale natuurbeskouings. Sterk gevoelens is as 'n belangrike bron van estetiese ervaring beskou, en so het vir Romantici gevoelens soos eerbied, vrees en angs sentraal gestaan wanneer hulle met die verhewenheid van die natuur gekonfronteer is.
Die Romantiese stroming in die Britse literatuur begin met die Lyrical Ballads, 'n gemeenskaplike werk van die digters Wordsworth en Samuel Taylor Coleridge waarin hulle Jane Austen se digkuns ten gunste van 'n meer opregte en direkte styl, wat hulle aan volkstradisies ontleen het, verwerp het. Die Franse Rewolusie het albei digters geïnspireer om utopiese sosiale gedagtes te ontwikkel. Blake word as die treffendste voorbeeld van Romantiese gevoeligheid in die Engelse literatuur beskou, terwyl Byron, Shelley en Keats se werke deel uitmaak van 'n latere fase van Romantisisme in die Verenigde Koninkryk.
Austen was allesbehalwe 'n passievolle romantikus soos haar werke, wat almal as liefdesverhale gekategoriseer kan word, insinueer. Haar skrywersloopbaan het sy hoogtepunt bereik toe die Romantiese beweging in die Engelse literatuur sy bloeitydperk beleef het. Met haar romans, waaronder bekende werke soos Pride and Prejudice, Sense and Sensibility en Emma, gee insig oor die lewens van vroue in haar periode. Haar volmaakte literêre styl en haar spel met ironie maak van Jane Austen een van die bekendste en invloedrykste romanskrywers van haar tyd.
Musiek
Die mees befaamde komponiste gedurende die Regency-tydperk sluit Ludwig van Beethoven, Gioacchino Rossini, Franz Peter Schubert, Franz Liszt en Felix Mendelssohn in. Beethoven het met sy musiek die oorgangsperiode tussen die Klassieke en die Romantiese tydperk in westerse klassieke musiek oorheers. Die laat periode van sy musikale werk, wat omstreeks 1816 begin en met sy afsterwe in 1827 geëindig het, is deur komposisies van intellektuele diepte, sterk persoonlike trekke en eksperimente met verskillende musiekvorme gekenmerk.
In Europese balsale het wals, oorspronklik 'n stadige volksdans in 3⁄4-tyd wat in die laat 18de eeu in Weense danssale oorgeneem is en daar tot 'n verfynde en vinniger dans ontwikkel het, in die Regency-periode gewild geraak en ouer balsaaldanse soos cotillion en Scotch reel vervang. Die standaardvorm van Weense wals is deur die Oostenrykse komponiste Franz Lanner en Johann Strauß ontwikkel.
Skilderkuns
Invloede uit die vroeë Georgiaanse periode het die Regency-skilderkuns steeds oorheers. Kenmerkende voorbeelde is Jacques-Louis David se portrette uit die rewolusionêre tydperk in Frankryk en Joseph Turner se dramatiese olieskilderye wat stormagtige weerstoestande uitbeeld. David het as skilder groot invloed op die neo-klassieke styl uitgeoefen en met sy historiese skilderye die oorgang van ligsinnige Rokoko-skilderkuns na die strengheid en erns van klassieke werke gemarkeer. Sy bekendste werke sluit portrette van Napoléon Bonaparte in die "Empire-styl" in waarvoor warm Venesiaanse kleure gebruik is.
Ander bekende skilders in die Regency-tydperk was John Constable wat 'n voorkeur vir landskapstonele getoon het; Antoine-Jean Gros wat amptelik aangestel is om Napoléon se veldslagte op doek te skilder; en Sir Thomas Lawrence wat 'n bekoorlike portret van die koningin geskep het.
Meubels
Stoelpote was dikwels geboë soos sabels, 'n stylelement wat byvoorbeeld by die Trafalgar-leunstoel gebruik is wat ter ere van Lord Nelson se oorwinning in die seeslag van Trafalgar so genoem is. 'n Standaardwerk vir meubelontwerpe in die Regency-tydperk was Thomas Hope se Household Furniture and Interior Decoration wat in 1807 gepubliseer is.
Gewoonlik is edelhoutsoorte soos mahonie en palisander (Engels: rosewood) vir die vervaardiging van kosbare Regency-meubels gebruik, terwyl bekostigbare meubels van beukehout gemaak en met 'n palisanderhoutpatroon beskilder is. Die strak lyne van Regency-meubelkuns het die industriële vervaardiging van meubelstukke vergemaklik.
Die invloed van Regency-meubelkuns op die burgerlike woonstyl in die Verenigde Koninkryk was egter tydelik beperk, en teen die einde van die periode, omstreeks 1830, het ontwerpers teruggekeer na die Georgiaanse styl wat in hierdie tyd reeds Victoriaanse trekke getoon het.
Eksterne skakels
Meubelkuns
Mode
Elizabeth Perkins
Elizabeth Perkins (gebore 18 November 1960) is 'n Amerikaanse aktrise. Sy is bekend vir haar rolle in die rolprent Big (1988) en in die televisiereeks Weeds (2005).
Robert Thornby
Robert Thornby (27 Maart 1888 – 6 Maart 1953) was 'n Amerikaanse regisseur, akteur, en skrywer. Hy was bekend vir sy rolle in die rolprente The Fair Barbarian (1917), Her Inspiration (1918), The Drivin' Fool (1923), en West of Broadway (1926).
Kerstolbossuikerbos
Die kerstolbossuikerbos (Protea lanceolata) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit staan ook as die smalblaarsuikerbos bekend en kom tussen Potberg en Riversdale-vlakte tot Mosselbaai, voor waar dit deel van die fynbos-bioom is. Die spesie word tot 4 m hoog en blom van April tot Oktober met die hoogtepunt van Mei tot Julie.
Die plant gaan dood nadat dit gebrand het maar die sade oorleef. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalkagtige witsand op hoogtes van 0 - 200 m. Die plant se voortbestaan word bedreig deur die rooikrans, 'n indringerplant.
Bodil Jørgensen
Bodil Jørgensen (gebore 3 Junie 1961) is 'n Deense aktrise. Sy is bekend vir haar rolle in die rolprente Idioterne (1998), Klinkevals (1999), The Green Butchers (2003), en Nothing's All Bad (2010).
Nivenia stenosiphon
Nivenia stenosiphon is 'n immergroen struik wat deel van die Iridaceae familie is. Die spesie is endemies aan die Wes-Kaap en vorm deel van die fynbos-bioom. Daar is drie subpopulasies, twee op die suidelike hellings van die Klein-Swartberg naby Ladismith en een op Touwsberg. Die plant kom voor op hoogtes van 1000 tot 1500m. Die voorkomsgebied is 385 km2, die plant word egter nie bedreig nie en word as seldsaam beskou.
Afrika-unie
Die Afrika-unie (AU in Engels en UA in ander amptelike tale; Arabies: الاتحاد الأفريقي, Engels: African Union, Frans: Union africaine, Portugees: União Africana, Spaans: Unión Africana, Swahili: Umoja wa Afrika ) is 'n internasionale organisasie van 55 Afrika-lande. Die hoofstad van die Afrika-unie is Addis Abeba in Ethiopië en die Pan-Afrika Parlement is in Midrand in Suid-Afrika geleë. Die AU se voorganger is die Organisasie vir Afrika-eenheid (OAE) wat op 9 Julie 2002 deur die AU vervang is. Die de facto amptelike tale is Arabies, Engels, Frans, Portugees, Spaans en Swahili, terwyl de jure elke taal van Afrika amptelik is. Sedert Marokko se terugkeer op 30 Januarie 2017 is elke Afrikaland lid van die AU, insluitende die omstrede Arabiese Demokratiese Republiek Sahara.
Huidige lede
• 4
Waarnemerlande
[[Lêer:Regions of the African Union.png|duimnael|links|Streke van die Afrika-unie
]]
Verklaring oor die soewereiniteit van Afrika
In Mei 2004 het die Kommissie van die Afrika-unie 'n strategiese plan uitgereik, waarin vir die eerste keer die gesag van buitelandse magte oor afhanklike gebiede in Afrika verwerp is.
Hopetown (kiesafdeling)
Hopetown was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Linda Blair
Linda Blair (gebore 22 Januarie 1959) is 'n Amerikaanse aktrise en vervaardiger. Sy is bekend vir haar rolle in die rolprente The Exorcist (1973), Exorcist II: The Heretic (1977), Hell Night (1981), en Savage Streets (1984).
Takumi Horiike
Takumi Horiike (gebore 6 September 1965) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Fisies-organiese chemie
Die fisies-organiese chemie is 'n tak van die organiese chemie wat die fisiese agtergronde van organiese verbindings en hulle reaktiwiteit bestudeer. Hiermee het die gebied ook ooreenkomste met die fisiese chemie.
In die 20ste eeu het vrae van binding en reaktiwiteit die grootste aandag gekry, maar later het ander aspekte belangriker geword. Onderwerpe wat in hierdie gebied belangrik is:
Grens Bulldogs
Grens (ook bekend as die Grens Bulldogs) is 'n provinsiale rugbyspan in Suid-Afrika wat gebaseer is in Oos-Londen.
Grens neem jaarliks aan die Curriebeker se Eerste Afdeling deel maar lewer nooit groot resultate nie.
Hulle speel in bruin, groen, wit en rooi drag en hulle tuisveld is die Buffalo City-stadion.
Albert Dekker
Albert Dekker (20 Desember 1905 – 5 Mei 1968) was 'n Amerikaanse akteur. Hy was bekend vir sy rolle in die rolprente Dr. Cyclops (1940), East of Eden (1955), Kiss Me Deadly (1955), en The Wild Bunch (1969).
Callyspongia velum
Callyspongia velum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Erik Hovby Jørgensen
Erik Hovby Jørgensen (30 Oktober 1953 – 13 Julie 2004) was 'n Deense akteur. Hy was bekend vir sy rolle in die rolprente The Bench (2000) en Polle Fiction (2002).
Dr. Kalie
Dr Kalie is 'n Afrikaanse rolprent wat op 25 November 1968 deur Kavalier Films in Suid-Afrika vrygestel is. Die rolprent is in Mosselbaai in die Wes-Kaap verfilm. Die draaiboek is deur Pieter Schreüder geskryf en die regie is deur Ivan Hall behartig. Die hoofrolle word deur Siegfried Mynhardt, Willie de Groot en Wena Naudé vertolk.
Genre
Die rolprent is 'n komedie-drama wat in triptiek-vorm (drie dele) aangebied word. Dit het geen ouderdomsperk nie en is vir alle ouderdomsgroepe geskik.
Storielyn
Die eerste deel handel oor die swerwer, Kalie Muller, wat 'n byna magiese impak op almal wat hy ontmoet uitoefen. Hy help 'n jong seun met die besef dat hy graag vir sy geliefde ouma die kombuis van haar drome wil gee.
In deel twee speel Kalie Cupido, met die toevoeging van 'n ryk alleenloper en 'n blommekind.
Kathleen Rose Perkins
Kathleen Rose Perkins (gebore 15 November 1974) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente The Island (2005), Gone Girl (2014), en The Better Half (2015), en in die televisiereeks Person of Interest (2011).
Umbilo (kiesafdeling)
Umbilo (oorspronklik Durban-Umbilo) was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar tot die laaste wit verkiesing op 6 September 1989.
Dwergrietreier
Die dwergrietreier is 'n skaars somerstandvoël en besoeker in die familie Ardeidae.
Identifikasie
Die volwassenes het 'n leikleurige rugkant en 'n swaar gestreepte onderkant, maar lyk donker van ver af; die oranjegeel pote hang as hulle vlieg. Jonges, wat 'n rooierige onderkant en rugvere met rooi punte het, verskil verder van ander jong reiers deurdat hul pote ook oranjegeel is.
Dwergrietreiers vlieg reguit en nogal soos duiwe. Hulle neem soms 'n regop houding aan as hulle versteur word en vlieg dikwels in 'n boom in as hulle opgejaag word.
Hulle word 25 cm groot.
Habitat
Hou gewoonlik een-een, maar maak soms in yl kolonies nes en is veral teen skemer en snags aktief. Verkies digbeboste riviere en oorstroomde bosse.
Verspreiding
Kom yl voor in groot dele van die Wes-Kaap, Oos-Kaap, KwaZulu-Natal, Namibië en Botswana en oor die hele Limpopo, Mpumalanga, Noordwes, Mosambiek en Zimbabwe.
Veldwedren (bergfiets)
'n Veldwedren (Engels: Cross Country) is 'n sport waar bergfietse ingespan word om oor ruwe terrein bv. veld, grondpaaie, voetpaadjies ens. te jaag.
Veldwedrenne is die algemeenste dissipline van bergfietswedrenne, maar kry minder dekking as bergaf-fietsrenne (downhill cycling) omdat dit moeilik is om dit direk op TV uit te saai. Tog is veldwedrenne meer gewild en meer mense neem daaraan deel vir ontspanning of in 'n kompeterende hoedanigheid.
Veldwedrenne word sedert die 1996-spele as 'n Olimpiese sport beoefen en is die enigste vorm van bergfietsrenne wat tydens die Somerspele beoefen word.